早春陪敕使麻先生祭岳
作者：馬令
朝代：唐

paragraphs: 我皇盛文物，道化天地先。
鞭撻走神鬼，玉帛禮山川。
忽下袁州使，來遊紫洞前。
青羊得處所，白鶴□時年。
虔懇飛龍記，昭彰化鳥篇。
□風半山水，□氣總雲煙。
光抱昇中日，霞明五色天。
山橫翠微外，室在綠潭邊。
緹幕灰初庪，焚林火欲然。
年光著草樹，春色換山泉。
伊水來何日，嵩巖去幾千。
山疑小天下，人是會神仙。
葉令乘鳧入，浮丘駕鶴旋。
麻姑幾年歲，三見海成田。